**FIȘA MĂSURII M3.6B**

**Denumirea măsurii: *Dezvoltarea, modernizarea și extinderea infrastructurii pentru populația din regiunea Suceava Sud Est***

Codul măsurii: M3.6B

Tipul măsurii: □ INVESTIȚII

□ SERVICII

□SPRIJIN FORFETAR

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Pentru îmbunătățirea calității vieții în regiunea Suceava Sud Est, un factor determinant îl constituie îmbunătățirea prin modernizarea și extinderea infrastructurii fizice rurale de bază, aspecte ce influențează în mod direct și definitiv activitățile socio economice din mediul rural care pot crea oportunități ocupaționale noi în teritoriu. Discrepanțele dintre mediul rural și mediul urban pornesc în primul rând de la infrastructura de bază existentă care are repercusiuni asupra tuturor aspectelor vieții rurale. Infrastructura de bază (educație, cultură, servicii publice) neadecvată contribuie la scăderea nivelului de trai din regiune, constituind o piedică în calea egalității de șanse în ceea ce privește dezvoltarea a populației din teritoriu. Pentru o dezvoltare echilibrată a regiunii este necesar să se asigure acces neîngrădit la o infrastructură de bază și servicii îmbunătățite. Infrastructura de educație este cea care contribuie în mare măsură la dezvoltarea comunității punându-și accent în mod direct asupra viitoarelor generații care pot contribui la dezvoltarea durabilă a regiunii. Așa cum a reieșit din analiza diagnostic și analiza SWOT a teritoriului aspecte importante pentru dezvoltarea teritoriului țin de spațiul public (reabilitare/modernizarea imobile culturale și arhitecturale, creare și dotare spații verzi/de recreere), care pot contribui la stimularea activităților turistice, la menținerea și tradițiilor și a moștenirii culturale. Necesitatea existenței unor servicii publice dotate corespunzător (echipamente și utilaje de deszăpezire, întreținere spații) reprezintă un punct important pentru dezvoltarea comunităților inclusiv prin prisma gradului de securitate aduse la nivelul teritoriului.

Obiectivul general al măsurii îl constituie creșterea atractivității regiunii Suceava Sud Est prin îmbunătățirea infrastructurii educaționale din regiune, infrastructura culturală, protecția mediului, crearea de noi locuri de muncă, menținerea populației în mediul rural, în special al tinerilor, aspecte identificate ca necesare în cadrul analizei SWOT.

Măsura contribuie la obiectivul de dezvoltare rurală - Obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă, conform Reg. (UE) nr. 1305/2013, art.4

**Obiectivele specifice ale măsurii**

* Dezvoltarea prin consolidare, modernizare, extindere și dotare a infrastructurii educaționale
* Crearea/amenajarea, reabilitarea terenurilor de sport
* Dezvoltarea și modernizarea spațiului public în vederea asigurării condițiilor necesare pentru dezvoltarea și creșterea atractivității teritoriului.
* Dezvoltarea și modernizarea infrastructurii de sănătate
* Achiziții de utilaje și echipamente pentru serviciile de gospodărire comunală.

- Susținerea investițiilor de restaurare, conservare și accesibilizare a patrimoniului cultural imobil de interes local, a așezămintelor monahale inclusiv a așezămintelor culturale- Punerea în valoare a moștenirii culturale locale, la promovarea turismului rural, conducând astfel la creșterea nivelului de trai în zonele rurale;

- Dezvoltare locală sustenabilă

Măsura contribuie la prioritățile prevăzute la art. 5, Reg. (UE) nr. 1305/2013 - P6. Promovarea incluziunii sociale, a reducerii sărăciei și a dezvoltării economice în zonele rurale

Măsura corespunde obiectivelor art.20 – Servicii de bază și reînnoirea satelor în zonele rurale din Reg. (UE) nr. 1305/2013, alineat 1, litera (b), litera (d) şi litera (f)

Măsura contribuie la Domeniul de intervenție 6B) Încurajarea dezvoltării locale în zonele rurale , prevăzut la art. 5, Reg. (UE) nr. 1305/2013.

Măsura contribuie la obiectivele transversale ale Reg (UE) nr. 1305/2013: inovare, mediu și climă

Prin această măsură se urmărește creșterea nivelului de trai al populației. Prin investițiile în infrastructura educațională și culturală, generațiile viitoare vor fi mai bine pregătite, putând contribui cu soluții inovative la dezvoltarea regiunii. În ceea ce privește soluțiile la problemele legate de aspectul general al spațiului public, se dorește ca prin intermediul măsurii să se adopte soluții de eficientizare a consumului energetic în vederea protejării mediului înconjurător . De asemenea vor fi promovate cu prioritate acele proiecte ce integrează soluții de eficientizare energetică (surse alternative de energie, etc.)

**Complementaritatea cu alte măsuri din SDL:** Măsura M3.6B - Dezvoltarea, modernizarea și extinderea infrastructurii pentru populația din regiunea Suceava Sud Est este complementară cu măsura M1.6B - Dezvoltarea și modernizarea serviciilor sociale în vederea creșterii calității vieții, inclusiv pentru integrarea minorităților locale în regiunea ”Suceava Sud Est”, adresându-se acelorași categorii de beneficiari direcți

**Sinergia cu alte măsuri din SDL:** Măsura M3.6B - Dezvoltarea, modernizarea și extinderea infrastructurii pentru populația din regiunea Suceava Sud Est contribuie la prioritatea P6- Promovarea incluziunii sociale, a reducerii sărăciei și a dezvoltării economice în zonele rurale împreună cu măsurile M1.6B- Dezvoltarea și modernizarea serviciilor sociale în vederea creșterii calității vieții, inclusiv pentru integrarea minorităților locale în regiunea ”Suceava Sud Est”, M2.6B - Sprijin pentru crearea sau dezvoltarea de activități non agricole

**2. Valoarea adăugată a măsurii**

 Valoarea adăugată a măsurii este generată de creșterea nivelului de trai al populației, din contribuția pe care o infrastructură fizică de bază îmbunătățită o va avea la creșterea atractivității spațiului rural și la contribuția pe care o infrastructură culturală o are pentru păstrarea moștenirii culturale a regiunii. Investițiile în infrastructura fizică de bază vor avea un impact economic major la nivelul comunității, contribuind la atragerea de noi investitori și reducerea migrației populației către mediul urban și străinătate. De asemenea, prin păstrarea identității culturale, spațiul rural va deveni atractiv pentru dezvoltarea turismului, acesta putând contribui la o dezvoltare durabilă regiunii, inclusiv prin atragerea de noi investitori.

**3. Trimiteri la alte acte legislative**

**Legislație Națională**

**Ordonanța Guvernului nr. 43/1997** privind regimul drumurilor, cu modificările și completările ulterioare;

**Legea nr. 1/2011** a educaţiei naţionale, cu modificările și completările ulterioare;

**Hotărârea Guvernului nr. 866/2008** privind aprobarea nomenclatoarelor calificărilor profesionale pentru care se asigură pregătirea din învățământul preuniversitar precum și durata de școlarizare;

**Legea nr. 263/2007** privind înfiinţarea, organizarea şi funcţionarea creşelor;

**Legea nr. 215/2001** a administrației publice locale - republicată, cu modificările și completările ulterioare;

**Legea nr. 422/2001** privind protejarea monumentelor istorice, cu modificările și completările ulterioare;

**Legea nr 489/2006** privind libertatea religiei și regimul general al cultelor – republicată, cu modificările și completările ulterioare;

**Hotărârea de Guvern nr 26/2000** cu privire la asociații și fundații, cu modificările și completările ulterioare;

**Legea nr. 215/2001** a administrației publice locale - republicată, cu modificările și completările ulterioare;

**Ordinul nr. 2260** din 18 aprilie 2008 privind aprobarea Normelor metodologice de clasare şi inventariere a monumentelor istorice, cu modificările și completările ulterioare;

**Legea nr. 143/2007** privind înfiinţarea, organizarea şi desfăşurarea activităţii aşezămintelor culturale, cu modificările și completările ulterioare.

**Legislație UE**

**Directiva 2000/60/CE** a Parlamentului European şi a Consiliului din 23 octombrie 2000

**Directiva 91/271/CEE** privind epurarea apelor uzate urbane

**Directiva 98/83/EC** privind calitatea apei destinate consumului uman

**R (UE) nr. 1407/2013** privind aplicarea art. 107 și 108 din Tratatul privind funcționarea Uniunii Europene referitor la ajutoarele de minimis.

**R(UE) nr. 1303/2013** de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a R (CE) nr. 1083/2006 al Consiliului

**R (UE) nr. 480/2014** de completare a R (UE) nr. 1303/2013

**R (UE) nr. 808/2014** de stabilire a normelor de aplicare a R (UE) Nr. 1305/2013

**4.** **Beneficiari direcți/indirecți (grup țintă)**

* Comunele și asociațiile acestora conform legislației naționale în vigoare, din teritoriul GAL Suceava Sud-Est
* ONG-uri din teritoriul GAL Suceava Sud-Est pentru investiții în infrastructura educațională și culturală
* Unități de cult conform legislației în vigoare;
* Persoane fizice autorizate/societăți comerciale care dețin în administrare obiective de patrimoniu cultural de utilitate publică, de clasă B

**5. Tip de sprijin**

- rambursarea costurilor eligibile suportate și plătite efectiv

**6.** **Tipuri de acțiuni eligibile și neeligibile**

În stabilirea tipurile de acțiuni eligibile și neeligibile, s-a ținut cont de următoarele:

- art. 65 din Reg. (UE) nr. 1303/2013;

- art. 69(3) din Reg. (UE) nr. 1303/2013;

- art. 45 din Reg. (UE) nr. 1305/2013;

- art. 13 din Reg. (UE) nr. 807/2014;

- prevederile din PNDR – cap. 8.1 și fișa tehnică a sub-măsurii 19.2;

- aspectele privind demarcarea și complementaritatea operațiunilor;

- respectarea schemei de ajutor de minimis (dacă este cazul).

*

**Acţiuni eligibile cu încadrare în art 20 (1), litera (d)**

**-** Crearea şi amenajarea spaţiilor publice pentru recreere (spaţii de joacă pentru copii, terenuri de sport, parcuri)

- Achiziţionarea de utilaje şi echipamente pentru servicii publice (deszăpezire, întreţinere, spaţii verzi, etc..)

**Acţiuni eligibile cu incadrare in art 20 (1), litera (b)**

- Amenajarea spaţiului pietonal

- Infiintarea si modernizarea (inclusiv dotarea) gradiniţelor, numai a celor din afara incintei scolilor din mediul ruralâ

- Achizitionarea de echipamente pentru producerea de energie din surse regenerabile

- Reabilitarea, modernizarea, extinderea si dotarea unităţilor educaţionale din regiune

- Crearea/modernizarea piete agroalimentare

- Construire de poduri / podeţe

- Reabilitare / modernizare clădirilor publice (sedii primării, etc)

* **Acţiuni eligibile cu incadrare in art 20 (1), litera (f)**
* restaurarea, conservarea și dotarea clădirilor/monumentelor din patrimoniul cultural imobil de interes local de clasă B
* restaurarea, conservarea și/sau dotarea așezămintelor monahale de clasă B
* construcția, extinderea și/sau modernizarea drumurilor de acces ale așezămintelor monahale de clasă B
* modernizarea, renovarea şi/sau dotarea căminelor culturale
* achiziţionarea sau dezvoltarea de software şi achiziţionarea de brevete, licenţe, drepturi de autor, mărci

**Acțiuni neeligibile:**

Contribuția în natură;

Costuri privind închirierea de mașini, utilaje, instalații și echipamente;

Costuri operaționale inclusiv costuri de întreținere și chirie.

**7**. **Condiții de eligibilitate**

* Solicitantul trebuie să se încadreze în categoria beneficiarilor eligibili;
* Solicitantul trebuie să se angajeze să asigure întreținerea/mentenanța investiției pe o perioadă de minim 5 ani de la ultima plată;
* Solicitantul trebuie să nu fie în insolvenţă sau incapacitate de plată;
* Investiția trebuie să se încadreze în tipul de sprijin prevăzut prin măsură;
* Investiția să se realizeze în spațiul rural din regiunea Suceava Sud Est;
* Investiția trebuie să fie în corelare cu orice strategie de dezvoltare națională/regională/județeană/locală aprobată, corespunzătoare domeniului de investiții;
* Investiția trebuie să respecte Planul Urbanistic General;
* Introducerea investiției din patrimoniul cultural de clasă B în circuitul turistic, la finalizarea acesteia
* Solicitantul trebuie să demonstreze asigurarea cofinanțării  investiției, dacă este cazulInvestitia trebuie să demonstreze necesitatea, oportunitatea și potentialul economic al acesteia

**8. Criterii de selecție**

* Gradul de acoperire a populației deservite
* Proiecte ce vizează aspecte de protejare a mediului înconjurător/eficiență energetică
* Proiecte ce au ca beneficiari direcți/indirecți persoane din categoria minorităților locale în special romi
* Proiecte ce vizează dezvoltarea infrastructurii educaționale

**9.** **Sume (aplicabile) și rata sprijinului**

Sprijinul public nerambursabil în cadrul acestei măsuri este de 287,685.63 euro. Ajutorul public acordat în cadrul acestei măsuri este maxim 80% din totalul cheltuielilor eligibile pentru proiectele generatoare de venit aplicate de ONG-uri și de 100% din totalul cheltuielilor eligibile pentru proiectele de utilitate publică negeneratoare de venit.

Sprijinul pentru proiectele generatoare de venit se va acorda conform R(UE) nr. 1407/2013 privind aplicarea articolelor 107 și 108 din Tratatul privind funcționarea Uniunii Europene ajutorelor de minimic, iar valoarea totală a ajutoarelor de minimis primite pe perioada a 3 ani fiscali de către un beneficiar nu va depăși plafonul maxim al ajutorului public de 200000 euro/beneficiar.

**10.** **Indicatori de monitorizare**

Populație netă care beneficiază de servicii/infrastructură îmbunătățită – 2200 (minim 3 proiecte/populaţia minima stabila de la nivelul a trei localitati de pe teritoriu GAL)

Indicatori suplimentari:

**Cheltuiala publica totală – 287,685.63 euro**

**Număr proiecte finanţate în cadrul măsurii – minim 3 proiecte**